Habony-videó: nem látnak nemzetbiztonsági kockázatot
Eddig 1 millió 521 ezren írták alá a Fidesznek a kötelezõ betelepítési kvóták ellen indított petícióját – közölte Gulyás Gergely és Németh Szilárd kormánypárti országgyûlési képviselõ. Németh szerint nem a nemzetbiztonsági bizottsághoz tartozik Habony Árpád ibizai videójának az ügye.
Elfogadhatatlan minden olyan diktátum az Európai Uniótól, amely azt akarja elõírni, hogy kikkel éljenek együtt a magyarok – mondta Gulyás Gergely. „Úgy gondoljuk, hogy nincs szükség bevándorlásra Magyarországon, nem szeretnénk gazdasági bevándorlókat befogadni” – hangsúlyozta a parlament alelnöke. 

Habony Árpád is elõkerült

Arra a kérdésre, hogy Habony Árpád külföldi idõtöltésének módja vethet-e fel nemzetbiztonsági kockázatot, Németh Szilárd, aki a parlament szakbizottságának alelnöke, azt felelte:  nem a nemzetbiztonsági bizottsághoz tartozik az ügy. 

Péntek reggel még arról adtunk hírt, hogy a felvétel privátra állítódott át, vagyis nem mindenki férhetett hozzá, estére pedig kiderült: a Habony Árpádra nagyon hasonlító férfi már nem is szerepel rajta. 

Az eredeti hosszúságában továbbra is elérhetõ videó hatalmas karriert futott be az interneten, és elindította a mémgyártást, amirõl az Origo is beszámolt. 

Hóman-szobor 

Arra a kérdésre, hogy sajtóinformációk szerint jogellenesen kaphatott pénzt az az alapítvány, amely Hóman Bálint-szobrot akar állítani Székesfehérváron, Gulyás Gergely azt válaszolta: szerinte nem történt jogellenesség az ügyben.  Utalt Cser-Palkovics András polgármester elõzõ napi állásfoglalására, amelyhez – mint mondta – különösebben nincs is mit hozzátenni. „De ha már mégis belemegyünk ebbe a kérdésbe, akkor nem tudom azt megállni, hogy Horn Gyulánál például senki nem vetette fel ezt a kérdést, mi sem. Szerintem álljunk meg ott, ahol most tartunk" – jegyezte meg.
bevándorlás Gulyás Gergely Habony Árpád Fidesz-KDNP Németh Szilárd kongresszus